CELEX: 62014TN0696
Language: hu
Date: 2014-09-22 00:00:00
Title: T-696/14. P. sz. ügy: A Közszolgálati Törvényszék F-160/12. sz., Montagut kontra Bizottság ügyben 2014. július 15-én hozott ítélete ellen Bernat Montagut Viladot által 2014. szeptember 22-én benyújtott fellebbezés

17.11.2014   
            
            
               HU
            
            
               Az Európai Unió Hivatalos Lapja
            
            
               C 409/58
            
         A Közszolgálati Törvényszék F-160/12. sz., Montagut kontra Bizottság ügyben 2014. július 15-én hozott ítélete ellen Bernat Montagut Viladot által 2014. szeptember 22-én benyújtott fellebbezés
   (T-696/14. P. sz. ügy)
   2014/C 409/79
   Az eljárás nyelve: spanyol
   
      Felek
   
   
      Fellebbező: Bernat Montagut Viladot (Schaerbeek, Belgium) (képviselők: F. Rodríguez-Gigirey Pérez és J. Simón Sánchez ügyvédek)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a Közszolgálati Törvényszék F-160/12. sz., Montagut kontra Bizottság ügyben 2014. július 15-én hozott ítéletét;
            
         
               —
            
            
               adjon helyt a B. Montagut Viladot által az F-160/12. sz. ügyben előterjesztett keresetnek, elfogadhatónak és megalapozottnak nyilvánítva azt;
            
         
               —
            
            
               az eljárási szabályzat 139. cikke alapján adjon helyt a fellebbező első fokon előadott kereseti kérelmeinek, és semmisítse meg a B. Montagutot a kiválasztott pályázók tartaléklistájáról kizáró, 2012. február 8-i határozatot;
            
         
               —
            
            
               a másik felet kötelezze a költségek viselésére.
            
         
      Jogalapok és fontosabb érvek
   
   A jelen fellebbezés a Közszolgálati Törvényszék F-160/12. sz., Montagut Viladot kontra Bizottság ügyben 2014. július 15-én hozott ítélete ellen irányul annyiban, amennyiben az elutasítja a felperesnek az EPSO/AD/206/11 (AD5) versenyvizsga vizsgabizottsága által hozott azon határozatával szemben előterjesztett panaszát, amely az említett versenyvizsga útján létrehozott tartaléklistára nem vette fel a felperes nevét.
   Fellebbezése alátámasztása érdekében a fellebbező három jogalapra hivatkozik.
   
               1.
            
            
               Az első, a versenyvizsga-kiírás melléklete 3. címe 2. pontjának rendelkezéseire vonatkozó szabályok Közszolgálati Törvényszék általi téves értelmezésére és az egyetemi oklevelekre vonatkozó spanyol jogszabályok téves értelmezésére alapított jogalap.
               
                           —
                        
                        
                           A fellebbező e tekintetben azt állítja, hogy a Közszolgálati Törvényszék kizárólag arra koncentrál, hogy B. Montagut egyetemi oklevele nem „hivatalos oklevél” – amely tényt a fellebbező nem vitat és nem is tagad –, azonban – a saját ítélkezési gyakorlatával ellentétesen – nem veszi figyelembe azt, hogy B. Montagut oklevele egyetemi oklevél, amely a versenyvizsga-kiírásban szereplő követelmény, azaz „oklevéllel igazolt, legalább hároméves, befejezett felsőoktatási tanulmányoknak megfelelő végzettség”.
                        
                     
         
               2.
            
            
               A második, a jogbiztonság megsértésére alapított jogalap
               
                           —
                        
                        
                           E tekintetben a felperes azzal érvel, hogy a Közszolgálati Törvényszék az ítéletében B. Montagut egyetemi oklevelével kapcsolatban nem értékelte sem megfelelően, sem pedig megalapozottan a spanyol szabályozást – az egyetemekről szóló 6/2001. sz. törvényt – annak érdekében, hogy a felperes felkerülhessen a tartaléklistára, valamint nem tartotta tiszteletben a hasonló ügyekre (F-97/12. sz., Thomé kontra Bizottság ügy) vonatkozó saját ítélkezési gyakorlatát, sem pedig a versenyvizsga alapjait a versenyvizsga-kiírás melléklete 3. címe 2. pontjának rendelkezéseire vonatkozó szabályoknak megfelelően.
                        
                     
         
               3.
            
            
               A harmadik, a bizalomvédelem elvének megsértésére alapított jogalap
               
                           —
                        
                        
                           A fellebbező e tekintetben előadja, hogy a Közszolgálati Törvényszék ítéletében nem értékelte megalapozottan B. Montagut abba vetett jogos bizalmát, hogy a 2011. augusztus 12-i közleményt követően felveszik a tartaléklistára, mivel az ítélet kizárólag az alkalmazandó szabályok betartását vizsgálja.